বিমান চালক
বিমান চালক বা বৈমানিক হলো এমন একজন ব্যক্তি যিনি বিমানের দিক নির্দেশক ফ্লাইট কন্ট্রোল পরিচালনা করে বিমানের ফ্লাইট নিয়ন্ত্রণ করেন। কয়েকজন অন্যান্য বিমান কর্মীদলের সদস্য যেমন নেভিগেটর বা ফ্লাইট ইঞ্জিনিয়ার কেও বিমান চালক হিসাবে বিবেচনা করা হয়, কারণ তারা বিমানের নেভিগেশন এবং ইঞ্জিন সিস্টেম পরিচালনার সাথে জড়িত। ড্রোন চালক, বিমানবালা, মেকানিক্স এবং গ্রাউন্ড ক্রু সহ অন্যান্য এয়ারক্রু সদস্যদের বিমানচালক হিসাবে শ্রেণিবদ্ধ করা হয়নি। বিমান চালকদের যোগ্যতা এবং দায়িত্বের স্বীকৃতি স্বরূপ, অধিকাংশ সামরিক বাহিনী এবং বিশ্বব্যাপী অনেক এয়ারলাইন্স তাদের পাইলটদের বৈমানিক ব্যাজ প্রদান করে।